open-index/open-wikipedia-markdown huggingface dataset:
სხალთის ტაძარი

**სხალთა**, *ყინჭაური*.

## ძეგლის აღწერა
სხალთის მთავარი ტაძარი დიდი ზომის  დარბაზული ნაგებობაა (სიგრძე მისი 25 ნაბიჯს უდრის, განი და სიმაღლე — 12 ნაბიჯს), რომელსაც სამხრეთი და დასავლეთი მხრიდან მიდგმული ჰქონდა კარიბჭეები. ამჟამად ერთი მათგანის მხოლოდ თაღოვანი შესასვლელია შემორჩენილი, მეორე კი დიდი ხნის დანგრეულია. ამის გარდა ტაძარს ჩრდილოეთი მხრიდან ჰქონდა მინაშენი, რასაც მისი კედლების კვალი მოწმობს. ძეგლმა ძლიერი დაზიანებით მოაღწია: კედლების უდიდეს ნაწილს ჩამოცლილი ჰქონდა საპირე ქვა, მძიმე დაზაინების დაღი ადევდა ჩრდილოეთისა და აღმოსავლეთის ფასადებს. არც შიგნითა მოპირკეთებული კედლები შემონახულა დაზიანების გარეშე. განსაკუთრებით აკლია ქვები კედლების ძველ ნაწილში. აღმოსავლეთის მხრიდან სამი მშვენიერი ჩუქურთმა აქვს ჯვრის ფორმისა. აღდგენითი სამუშაოების დაწყებამდე ტაძარს სახურავი არ ჰქონდა. ტაძარს არაერთი შეკეთება-რესტავრაციის კვალი ეტყობა.

ეკლესიის ინტერიერში მოხატულობის ფრაგმენტებია. გარშემო გვიანდელი შუა საუკუნეების სამეურნეო დანიშნულების ნაგებობებია, მათ შორის მარანი და სხვა. მდინარე სხალთაზე შუა საუკუნის ხიდია.

## ისტორია
ძეგლის ასაკის განსაზღვრა მრავალმა მკვლევარმა სცადა (დ. ბაქრაძე, თ. კლუგე, ნ. სევეროვი, რ. მეფისაშვილი). ზოგი მათგანი X-XII საუკუნეების ძეგლად მიიჩნევდა, ზოგიერთიც XI საუკუნისად თვლიდა, სხვა კიდევ  მას XIII საუკუნის შუახანებით ათარიღებდა.

ტაძარი XII საუკუნის ძეგლია. ტაძრის ხუროთმოძღვრულ თავისებურებებთან ერთად (თაღედის აღნაგობისა და კამარისა და კონქის ქუსლს გავლებული სარტყლის თავისებურებანი) ამას ადასტურებს მის მშენებელ ერისთავთ-აბუსერისძეთა იმდროინდელი სოციალურ-პოლიტიკური მდგომარეობის ანალიზი.

აბუსერიძენი სწორედ ამ დროს იდგნენ ასეთი ტაძრის აგებულების აუცილებლობის წინაშე. ადრე, როცა მათ ვრცელი სამფლობელოები და ტბეთის ტაძარი ჰქონდათ, მაშინ აჭარაში სხალთის ტაძრის მსგავსი არ სჭირდებოდათ. ასე რომ X-XI საუკუნეებში ამ ხეობაში ასეთი ტაძრის აგებაზე ლაპარაკი უსაფუძვლოა. არც XIII საუკუნის შუა წლებში ედგათ აბსერისძეებს სხალთაში ტაძრის მშენებლობის აროსი. ხვარაზმელთა თარეშობით შეწუხებულ და ეკონომიკურ-პოლიტიკურად დაკნინებულ აბუსერისძეებს ამ დროს სხალთის ასაშენებლად აუცილებელი ეკონომიკური ძალა არ გააჩნდათ.

სხალთის შესახებძალიან მცირე ცნობები მოგვეპოვება. ერთადერთი უძველესი საბუთი, რომელიც ეს ძეგლია მოხსენებული, ეკუთვნის ალექსანდრე I-ს.

ცნობილია ერთი ასომთავრული წარწერა ტაძრის აღმოსავლეთი ფასადიდან:

## გალერეა

Skhalta cathedral-1.jpg
Სხალთის მამათა მონასტერი.jpg

## ლიტერატურა
* ი. სიხარულიძე, „აჭარის მატერიალური კულტურის ძეგლები“, ბატ., 1962, გვ., 33-34
* რ. მეფისაშვილი, „სხალთის ხუროთმოძღვრული ძეგლი“ – ქართული მატერიალური კულტურის ძეგლები აჭარაში, 1955 წ.
* შ. მამულაძე, „აჭარისწყლის ხეობის მატერიალური კულტურის ძეგლები“, გზამკვლევი, 2000 წ.

## რესურსები ინტერნეტში
* ისტორიულ-არქიტექტურული აღწერა, სხალთა 

## სქოლიო 
კატეგორია:ხულოს მუნიციპალიტეტის ტაძრები
კატეგორია:ეროვნული მნიშვნელობის კატეგორიის კულტურის უძრავი ძეგლები
კატეგორია:კულტურული მემკვიდრეობის ძეგლები აჭარის ავტონომიურ რესპუბლიკაში
კატეგორია:XII საუკუნის ეკლესიები
წმინდა ბარლაამი

**წმინდა ბარლაამი** — მართლმადიდებელი ეკლესიის წმინდანი. მისი ხსენების დღე  არის ძველი სტილით 19 ნოემბერი, ახალი სტილით - 2 დეკემბერი. წმინდანი სირიის ანტიოქიაში ცხოვრობდა. როდესაც იმპერატორმა დიოკლეტიანემ (284-305) ქრისტიანთა დევნა დაიწყო, უკვე მხცოვანი ბარლაამიც შეიპყრეს და სამსჯავროზე წარადგინეს. მტარვალის ბრძანებით იგი საკერპოში შეიყვანეს, წარმართული სამსხვერპლოს წინ დააყენეს და მარჯვენა ხელისგულზე გახურებული ნახშირი დაუდეს. უსჯულო ხელისუფალი ფიქრობდა, რომ ბარლაამი ვერ გაუძლებდა ტკივილს, ნაკვერჩხალს საკურთხეველზე დაყრილ საკმეველზე დააგდებდა და, ამგვარად, კერპს მსხვერპლს შესწირავდა, მაგრამ ნეტარ მოწამეს მანამ ეპყრა ხელთ გავარვარებული მუგუზლები, სანამ ხელები არ დაეწვა. ამის შემდეგ მან სული უფალს შეჰვედრა (304 წელი).

## ლიტერატურა
* „წმიდანთა ცხოვრება“, ტომი IV, თბილისი, 2003 წ.

კატეგორია:გარდაცვლილი 304
კატეგორია:IV საუკუნის ქრისტიანი წმინდანები
აბდია წინასწარმეტყველი

მინი|200პქ|აბდია წინასწარმეტყველი**წმინდა აბდია წინასწარმეტყველი** — ქრისტიანული ეკლესიების წმინდანი, ხსენების დღე არის ძველი სტილით 19 ნოემბერი, ახალი სტილით - 2 დეკემბერი. თორმეტ მცირე წინასწარმეტყველთაგანი (ამ წინასწარმეტყველებს „მცირე“ მათი წიგნების მოცულობათა სიმცირის გამო ეწოდებათ), ქრისტეს შობამდე IX საუკუნეში ცხოვრობდა. იგი სიქემის მახლობლად მდებარე სოფელ ბითარამიდან იყო და ისრაელის უსჯულო მეფის, აქაბის ეზოსმოძღვრად მსახურობდა. ამ დროს მთელი ისრაელი განუდგა უფალს და ბაალს წირავდა მსხვერპლს, აბდია კი აბრაამის, ისააკისა და იაკობის ღმერთს მტკიცედ ერთგულებდა და ფარულად მსახურებდა. როდესაც აქაბის ცოლი, უსჯულო და გარყვნილი იეზებელი უფლის წინასწარმეტყველებს დევნიდა, აბდია იფარებდა და საზრდელს აწვდიდა მათ. აქაბის მემკვიდრემ, მეფე ოქოზიამ სამი რაზმი გაგზავნა წმინდა წინასწარმეტყველ ელიას (ხს. 20 ივნისს) შესაპყრობად. მათგან ერთ-ერთს წმინდა აბდია წინამძღვრობდა. ელიას ლოცვით ორი რაზმი ზეციდან გარდამომხდარმა ცეცხლმა შთანთქა, აბდია და მისი მეომრები კი უფალმა შეიწყნარა. ამ დროიდან ნეტარმა დატოვა სამხედრო სამსახური და წინასწარმეტყველ ელიას შეუდგა. შემდგომში მან თავადაც მიიღო წინასწარმეტყველების ნიჭი. წმინდა აბდიას ღვთივსულიერი თხზულება - საწინასწარმეტყველო წიგნი მეოთხე ადგილზე დგას მცირე წინასწარმეტყველთა წიგნებს შორის. იგი შეიცავს წინასწარმეტყველებებს ახალი აღთქმის ეკლესიის შესახებ. წმინდა აბდია სამარიაშია დაკრძალული.

## ლიტერატურა 
*„წმინდანთა ცხოვრება“, ტომი IV, თბილისი, 2003 წ.

კატეგორია:მართლმადიდებელი ეკლესიის წმინდანები
კატეგორია:ძველი აღთქმის წინასწარმეტყველები
კატეგორია:კათოლიკური ეკლესიის წმინდანები
წმინდა ილიოდორე

**წმინდა ილიოდორე** –   მართლმადიდებელი ეკლესიის წმინდანი, ხსენების დღე   არის ძველი სტილით 19 ნოემბერი, ახალი სტილით - 2 დეკემბერი.   წმინდანი ქალაქ მაგიდაში (პამფილია) ცხოვრობდა იმპერატორ ავრელიანეს (270-275) ზეობისას. ქალაქის თავმა, აეციმ სასტიკად აწამა იგი ქრისტეს აღსარებისათვის, ბოლოს კი 273 წელს თავი მოჰკვეთა.

## ლიტერატურა
„წმიდანთა ცხოვრება“, ტომი IV, თბილისი, 2003 წ.

კატეგორია:III საუკუნის ქრისტიანი წმინდანები
კატეგორია:გარდაცვლილი 273
წმინდა აზა

**წმინდა მოწამე აზა** – მართლმადიდებელი ეკლესიის წმინდანი, ხსენების დღე   არის ძველი სტილით 19 ნოემბერი, ახალი სტილით - 2 დეკემბერი.  წმინდა მოწამე აზა და მასთან ასორმოცდაათი მხედარი ისავრიაში (მცირე აზია) ეწამნენ იმპერატორ დიოკლეტიანეს (284-305) ზეობისას. აზა თავდაპირველად მეომარი იყო, მაგრამ შემდეგ დატოვა სამხედრო სამსახური და უდაბნოში გავიდა სამოღვაწეოდ. წმინდა ცხოვრებისათვის უფალმა მას სასწაულთქმედებისა და კურნების ნიჭი მიმადლა. როდესაც ქრისტიანთა დევნა დაიწყო, ეპარქ აკვილინეს ბრძანებით აზაც დაატუსაღეს. წმინდანმა მის შესაპყრობად გაგზავნილი ასორმოცდაათი მხედარი გზად ქრისტიანობაზე მოაქცია და მისივე ლოცვით სასწაულებრივად აღმოცენებულ წყაროში მონათლა. ახალნათელღებულ მეომრებს სურდათ, გაეთავისუფლებინათ წმინდა აზა, მაგრამ უფლის რჩეულმა აიძულა ისინი, აღესრულებინათ მცნება ხორციელი ხელისუფლების მორჩილების შესახებ და ეპარქთან მიეყვანათ. სამსჯავროზე მხედრებმა ნეტარ აზასთან ერთად მტკიცედ აღიარეს ქრისტიანული სარწმუნოება, რისთვისაც ყველას თავები მოკვეთეს. აკვილინემ მათთან ერთად სიკვდილით დასაჯა საკუთარი ცოლი და ასულიც, რომლებიც ესწრებოდნენ აზას წამებას და, იხილეს რა მისი შეურყევლობა, ქრისტიანობაზე მოექცნენ.

## ლიტერატურა
„წმიდანთა ცხოვრება“, ტომი IV, თბილისი, 2003 წ.

კატეგორია:III საუკუნის ქრისტიანი წმინდანები
გრიგოლ დეკაპოლელი

**გრიგოლ დეკაპოლელი** — მართლმადიდებელი ეკლესიის წმინდანი, ხსენების დღე   არის ძველი სტილით 20 ნოემბერი, ახალი სტილით — 3 დეკემბერი.  

## ბიოგრაფია
გრიგოლ დეკაპოლელი დაიბადა ისავრიის ქალაქ ირინოპოლში, რომელიც ათქალაქის ანუ დეკაპოლის შემადგენლობაში შედიოდა. იგი ბავშვობიდანვე საეკლესიო მსახურებას მისდევდა. როცა გრიგოლი წამოიზარდა, დედ-მამამ მისი დაქორწინება გადაწყვიტა, მაგრამ მან ფარულად დატოვა მშობლიური სახლი. იგი მთელი სიცოცხლის მანძილზე მწირობდა: ხან კონსტანტინოპოლში იყო, ხან რომში, კორინთოში, თესალონიკში, რამდენიმე ხანს ოლიმპოს მთის ერთ გამოქვაბულშიც მოსაგრეობდა. ღირსი გრიგოლი ყველგან ღვთის სიტყვას ქადაგებდა, ამხელდა ხატმებძროლთა მწვალებლობას და განამტკიცებდა მართლმორწმუნეებს, რომლებსაც იმ დროს ერეტიკოსები დევნიდნენ. ხატმებრძოლთა ერესს უფრო ქმედითად რომ აღდგომოდა წინ, ღირსი გრიგოლი კონსტანტინოპოლში ჩავიდა. დედაქალაქში წმინდანი დაავადდა და 816 წელს გარდაიცვალა.

## ლიტერატურა
„წმიდანთა ცხოვრება“, ტომი IV, თბილისი, 2003

## რესურსები ინტერნეტში
* ღირსი გრიგოლ დეკაპოლელი

კატეგორია:გარდაცვლილი 273
კატეგორია:IX საუკუნის ქრისტიანი წმინდანები
აბაკუმ წინასწარმეტყველი

thumb|200px|აბაკუმ წინასწარმეტყველი**წმინდა აბაკუმ წინასწარმეტყველი** – მართლმადიდებელი ეკლესიის წმინდანი, ხსენების დღე არის ძველი სტილით 2 დეკემბერი, ახალი სტილით - 15 დეკემბერი. ერთი თორმეტ მცირე წინასწარმეტყველთაგანი, სვიმეონის ტომიდან იყო და მოღვაწეობდა ქრისტეს შობამდე დაახლოებით 650 წელს.

წმინდა ამბაკუმმა იწინასწარმეტყველა იერუსალიმის ტაძრის დანგრევა, ბაბილონის ტყვეობა და ტყვექმნილი ებრაელების დაბრუნება სამშობლოში. ბაბილონელებთან ომის დროს წინასწარმეტყველი არაბეთში გაიხიზნა, სადაც ამგვარი სასწაული გადახდა: ერთხელ, როდესაც მომკალებისთვის სადილი მიჰქონდა, მას უფლის ანგელოზი შეხვდა და ამბაკუმი უცებ ბაბილონში აღმოჩნდა, სადაც იმ დროს უღმრთოებს დანიელ წინასწარმეტყველი საპყრობილეში ჰყავდათ გამომწყვდეული. ბაბილონელებთან ომის დამთავრების შემდეგ წმინდა ამბაკუმი სამშობლოში დაბრუნდა და ღრმა მოხუცებულობაში გარდაიცვალა. წმინდა თეოდოსი უმცროსის (408-450) ზეობისას აღესრულა მისი უხრწნელი ნაწილების აღმოყვანება.

## ლიტერატურა 
„წმინდანთა ცხოვრება“, ტომი IV, თბილისი, 2003 წ.

კატეგორია:ქრისტიანი წმინდანები
კატეგორია:ძველი აღთქმის წინასწარმეტყველები
პიერ აბელარი

**პიერ აბელარი** (; დ. 1079, ლე-პალე, ნანტის ახლოს, ბრეტანი, — გ. 21 აპრილი, 1142, შალონ-სიურ-სონი, ბურგუნდია) — ფრანგი ფილოსოფოსი და თეოლოგი. 

## ბიოგრაფია
დაიბადა რაინდის ოჯახში. შემდეგ მიატოვა მამისეული მემკვიდრეობა, რათა ფილოსოფია შეესწავლა. მის მოძღვრებას ბევრი მიმდევარი გამოუჩნდა. დაახლოებით 1114 წელს კერძო მასწავლებლად დაიწყო მუშაობა ახალგაზრდა ქალ ელიოზთან, რომელიც ბიძის — პარიზელი კანონიკის მზრუნველობის ქვეშ იმყოფებოდა. პიერსა და ელიოზს შორის სასიყვარულო ურთიერთობა გაჩაღდა და ქალი დაორსულდა, რის გამოც აბელარი დაასაჭურისეს, ხოლო ელიოზი მონაზვნად აღკვეცეს. აბელარი პარიზის ახლოს, სენ-დენის სააბატოში განმარტოვდა. 1121 წელს მისი თეოლოგიური შრომები ერეტიკულად გამოაცხადეს. 1125 წელს აბელარი ბრეტანის ერთ-ერთი მონასტრის აბატი გახდა, მაგრამ მისი ურთიერთობა ადგილობრივებთან დაიძაბა, რის გამოც იძულებული გახდა სააბატო დაეტოვებინა. დაახლოებით 1135 წლის შემდეგ ის ასწავლიდა სენ-ჟენევიევის ბორცვზე მის მიერ დაფუძნებულ სკოლაში. აქვე დაწერა მან თავისი „ეთიკა“, რომელშიც ცოდვის არსს განიხილავდა. 1140 აბელარი კიდევ ერთხელ შერაცხეს ერეტიკოსად, რის გამოც კლუნის მონასტერში გადავიდა. 

უნივერსალიების ბუნების შესახებ შუა საკუნეების ფილოსოფოსთათვის დამახასიათებელ დავაში (რაშიც ვლინდება მატერიალიზმის იდეალიზმთან ბრძოლა) იზიარებდა მატერიალიზმთან ახლომდგომ კონცეპტუალიზმის იდეებს. მძაფრი პოლემიკა ჰქონდა სქოლასტიკურ რეალიზმთან (რეალიზმი შუასაუკუნეობრივი). აბელარის წიგნი „ჰო და არა“, რაშიც მოითხოვდა რელიგიური რწმენის შეზღუდვას გონებისეული საფუძვლებით, საეკლესიო ავტორიტეტების მსჯელობებში შეუთავსებელ წინააღმდეგობებს ააშკარავებდა, რასაც პროგრესული მნიშვნელობა ჰქონდა. აბელარის შეხედულებები, როგორც ერეტიკული, დაგმო კათოლიკურმა ეკლესიამ. მას ეკუთვნის ასევე ავტობიოგრაფიული „ვარამთა ისტორია“ და ინტელექტუალური შინაარსის მიმოწერა ელიოზთან, რომელიც შექმნილია წყვილის იძულებითი დაშორებისა და მონასტრებში აღკვეცის შემდეგ.

## ლიტერატურა 
*ფილოსოფიური ლექსიკონი.  თბილისი 1987
*

## სქოლიო
კატეგორია:ფრანგი ფილოსოფოსები
კატეგორია:ფრანგი თეოლოგები
კატეგორია:საჭურისები
არქეზილა

**არქეზილა** (, ; დ. ძვ. წ. 315, პიტანა — გ. ძვ. წ. 241, ათენი) — ძველი ბერძენი ფილოსოფოსი, მეორე ანუ საშუალო (სკეპტიკური) აკადემიის დამფუძნებელი და სქოლარქი. თეოფრასტეს, კრანტორისა და პოლემონის მოსწავლე. არქეიზალამ განაგრძო ძველაკადემიური დიალექტიკის ტრადიცია, განავითარა თანაბარი ძალის მქონე საუბრის შედგენის პრაქტიკა - ნებისმიერ თემაზე მომხრისა და მოწინააღმდეგის დაყენება. ეთიკაში არქეზილა ასევე გამოირჩევა პლატონის ენთუზიასტური მოძღვრების შესუსტებით და მისი დაყვანით სულიერი მდგომარეობის უშფოთველობის შესახებ მოძღვრებაზე.

## ლიტერატურა 
* Античная философия: Энциклопедический словарь. — М.: Прогресс-Традиция П. П. Гайденко, М. А. Солопова, С. В. Месяц, А. В. Серегин, А. А. Столяров, Ю. А. Шичалин 2008

## სქოლიო
კატეგორია:დაბადებული ძვ. წ. 316
კატეგორია:გარდაცვლილი ძვ. წ. 241
კატეგორია:ძველი ბერძენი ფილოსოფოსები
კატეგორია:ძვ. წ. III საუკუნის ბერძნები
მეჭეჭიანა

**მეჭეჭიანა** () — თევზი მეჭეჭიანასებრთა ოჯახისა. მეჭეჭიანა მსოფლიოს ყველაზე შხამიანი თევზია. სხეულის სიგრძე საშუალოდ აღწევს 15-20 სანტიმეტრს. აქვს დიდი თავი, პატარა პირი და თვალები. ბინადრობს მარჯნის რიფების გასწვრივ და შენიღბულია ქვების ქვეშ. გავრცელებულია უმთავრესად სამხრეთ ტროპიკის რაიონებში და გვხვდება წყნარსა და ინდოეთის ოკეანეებში, წითელი ზღვიდან დაწყებული დიდ ბარიერულ რიფამდე დამთავრებული. მეჭეჭიანა გვხვდება აგრეთვე ინდონეზიის, ფილიპინების, მარშალის, ფიჯისა და სამოას კუნძულებთან. 

## რესურსები ინტერნეტში
* მეჭეჭიანა — Synanceia verrucosa 

## სქოლიო
კატეგორია:მეჭეჭიანასებრნი
ოსმან ალი ხანი, აზაფ ჯა VII

280პქ|მინი|მარჯვნივ|ოსმან ალი ხანი
**ოსმან ალი ხანი,** **აზაფ ჯა VII** (დ. 6 აპრილი, 1886 — გ. 24 თებერვალი, 1967) — ჰაიდარაბადისა და ბერარის სამეფოს უკანასკნელი ნიზამი (მმართველი).

აზაფ ჯა VII, რომელიც 50 წლის ასაკში 210,8 მლრდ აშშ დოლარს ფლობდა, ჰაიდერაბადისა და ბერარის სამეფოს უკანასკნელი მმართველი იყო. მოგვიანებით კი ეს რეგიონი ინდოეთმა დაიპყრო. თანამედროვეების აზრით, მისი უდიდებულესობა, რომელიც საკმაოდ პროგრესულად აზროვნებდა, სერიოზულად იღვწოდა მასების განათლებისთვის, მეცნიერებისა და მშენებლობის განვითარებისთვის. სწორედ მისი ძალისხმევით გახდა დაწყებითი განათლება აუცილებელი ყველა მოქალაქისთვის და თანაც მისივე ბრძანებით, ღარიბები ამ განათლებას ყოველგვარი საფასურის გარეშე იღებდნენ, ხოლო როდესაც აზაფ ჯა 37 წლის იყო, თავის სამეფოში რკინიგზა და ელექტრობა გაიყვანა. 1937 წელს აზაფ ჯა ჟურნალ Time Magazine-ის გარეკანზე, მსოფლიოს ყველაზე მდიდარი ადამიანის სტატუსით გამოჩნდა.

## რესურსები ინტერნეტში
* ასაფ ჯაჰ VII 
* Nizam gave funding for temples

კატეგორია:ინდოეთის მმართველები
კატეგორია:დაბადებული 6 აპრილი
კატეგორია:დაბადებული 1886
კატეგორია:გარდაცვლილი  24 თებერვალი
კატეგორია:გარდაცვლილი 1967
კატეგორია:ტახტიდან გადამდგარი მონარქები
საქართველოს ნავთობისა და გაზის კორპორაცია

სს **საქართველოს ნავთობისა და გაზის კორპორაცია** — ენერგეტიკის სხვადასხვა სეგმენტში ბიზნესსაქმიანობის განმახორციელებელი დივერსიფიცირებული კომპანია საქართველოში. მინიჭებული აქვს ნავთობის ეროვნული კომპანიის სტატუსი და იცავს სახელმწიფოს ინტერესებს ინვესტორებთან გაფორმებულ პროდუქციის წილობრივი განაწილების ხელშეკრულებებში.

კორპორაცია, როგორც საქართველოს მაგისტრალური გაზსადენების სისტემის მფლობელი, წამყვან როლს ასრულებს სახელმწიფოს ენერგოუსაფრთხოების უზრუნველყოფაში. ხელს უწყობს საქართველოს ტერიტორიაზე არსებული ტრანსსასაზღვრო ნავთობისა და გაზის ტრანსპორტირების სისტემების შეუფერხებელ ფუნქციონირებას, რაც მნიშვნელოვნად ამაღლებს ქვეყნის, ევროკავშირისა და საერთაშორისო ენერგეტიკული ბაზრების უსაფრთხოებას მათი დივერსიფიცირების მეშვეობით.

სარგებლობს რა ქვეყნის სტრატეგიული მდებარეობით, კორპორაცია მხარს უჭერს ახალი სატრანზიტო მარშრუტების განვითარებას კასპიისა და შავი ზღვის აუზების ენერგეტიკული პოტენციალის სრული ათვისებისთვის და რეგიონულ/გლობალურ ეკონომიკურ და პოლიტიკურ სტრუქტურებში საქართველოს შემდგომი ინტეგრაციისთვის.

## ისტორია 
კორპორაცია დაარსდა 2006 წლის 21 მარტს, როგორც სახელმწიფოს 100%-იან საკუთრებაში მყოფი საწარმო, საქართველოს სახელმწიფოს საკუთრებაში არსებული შემდეგი სამი კომპანიის ბაზაზე: სს საქართველოს ნავთობის საერთაშორისო კორპორაცია, სს საქართველოს გაზის საერთაშორისო კორპორაცია და „საქნავთობი“.

2011 წლიდან კორპორაციამ შეიცვალა სამართლებრივი ფორმა და შეზღუდული პასუხისმგებლობის საზოგადოება გახდა სააქციო საზოგადოება. საქართველოს ნავთობისა და გაზის კორპორაციის საქმიანობის ძირითად მიმართულებებს წარმოადგენს:
* გაზის და ნავთობის ტრანსპორტირება, მიწოდება და მოპოვება;
* წილობრივი ხელშეკრულებების ფარგლებში მიღებული სახელმწიფო წილი ნავთობის და გაზის განკარგვა და მასთან დაკავშირებული მომზადების, შენახვის, ტრანსპორტირების და რეალიზაციის ოპერაციების წარმოება;
* საქართველოში არსებული მაგისტრალური გაზსადენებისა და ნავთობსადენების ექსპლუატაცია, მათი რეაბილიტაცია და ახლით შეცვლა. ახალი მაგისტრალური მილსადენების დაპროექტება და მშენებლობა;
* სათანადო ინფრასტრუქტურის შექმნა, განვითარება და ოპერირება;
* კასპიის ზღვის აუზის, ასევე სხვა წარმოშობის მქონე ნავთობისა და გაზის საქართველოს ტერიტორიაზე მაგისტრალური მილსადენებით ტრანსპორტირებასთან დაკავშირებული პროექტების განხორციელება.

2011 წლისათვის საქართველოს მაგისტრალური გაზსადენის სისტემა ძირითადად 9 გაზსადენს მოიცავდა, მათ შორის: ჩრდილოეთ კავკასია-ამიერკავკასია, ყაზახ – საგურამო, ყარადაღი – თბილისი, ვლადიკავკაზი – თბილისი, საგურამო – ქუთაისი, ქუთაისი – სოხუმი, რუსთავი – თელავი – ჟინვალი, წითელი ხიდი – წალკა – ალასტანი, გომი – ხაშური – ბაკურიანი და აღმოსავლეთი – დასავლეთის მაგისტრალური გაზსადენი. საქართველოს ნავთობისა და გაზის კორპორაციის მართვას ახორციელებს ეკონომიკისა და მდგრადი განვითარების სამინისტრო.
* შპს გარდაბნის თბოსადგური 2
* შპს საქართველოს გაზსაცავის კომპანია
* *GOGC Trading S.A.*

## იხილეთ აგრეთვე 
* საქართველოს ნავთობისა და გაზის სახელმწიფო სააგენტო

## რესურსები ინტერნეტში 
## სქოლიო 
კატეგორია:საქართველოს ენერგეტიკის კომპანიები
კატეგორია:საქართველოს სახელმწიფო უწყებები
კატეგორია:2006 წელს დაარსებული კომპანიები
ლუი ანტუან ანრი დე ბურბონ-კონდე, ენგიენის ჰერცოგი

მინი|ლუი ანტუან ანრი დე ბურბონ-კონდე
**ლუი ანტუან ანრი დე ბურბონ-კონდე, ენგიენის ჰერცოგი** () (დ. 2 აგვისტო, 1772 — გ. 21 მარტი, 1804) — პრინც კონდეს (წარმოადგენდა ბურბონთა დინასტიის ერთ-ერთ შტოს) შვილიშვილი და ამ გვარის უკანასკნელი წარმომადგენელი. ცნობილია იმით, რომ ნაპოლეონის ბრძანებით დახვრიტეს 1804 წელს, რაც იმპერატორის უდიდესი შეცდომა იყო. მისმა დახვრეტამ დააჩქარა მესამე ანტიფრანგული კოალიციის ჩამოყალიბება (1805). ჟოზეფ ფუშეს ეკუთვნის ფრაზა ენგიენის ჰერცოგის დახვრეტის შესახებ: „ეს დანაშაულზე მეტია, ეს შეცდომაა“.

## ლიტერატურა 
* 
* 
* Schroeder, Paul W. *The Transformation of European Politics 1763-1848* (1996), pp 248–51

კატეგორია:ბურბონები
კატეგორია:დაბადებული  2 აგვისტო
კატეგორია:დაბადებული 1772
კატეგორია:გარდაცვლილი 21 მარტი
კატეგორია:გარდაცვლილი 1804
კატეგორია:საფრანგეთის რევოლუცია
ჟოზეფ ფუშე

მინი|ჟოზეფ ფუშე
**ჟოზეფ ფუშე** (; დ. 21 მაისი, 1759 — გ. 26 დეკემბერი, 1820) — ფრანგი პოლიტიკოსი და სახელმწიფო მოღვაწე. იყო კონვენტის წევრი. დირექტორიისა და ნაპოლეონის დროს იყო პოლიციის მინისტრი. ბოლოს მან უღალატა ნაპოლეონს და ხელი შეუწყო ბურბონთა რესტავრაციას.

## ლიტერატურა 
* Catherine Delors, *For The King*. E.P. Dutton, 2010
* 

## რესურსები ინტერნეტში 
* 
* 
* Medusa's Head: The Rise and Survival of Joseph Fouché, Inventor of the Modern Police State 

კატეგორია:ფრანგი დიპლომატები
კატეგორია:დაბადებული  21 მაისი
კატეგორია:დაბადებული 1759
კატეგორია:გარდაცვლილი 26 დეკემბერი
კატეგორია:გარდაცვლილი 1820
წმინდა დასი

**წმინდა დასი** – მართლმადიდებელი ეკლესიის წმინდანი, ხსენების დღე   არის ძველი სტილით 20  ნოემბერი, ახალი სტილით - 3 დეკემბერი.  წმინდანი დუნაისპირა ქალაქ დოროსპოლში დაიბადა. ამ დროს II საუკუნის ბოლოსა და III საუკუნის დასაწყისში, მთელ იმპერიაში ფართოდ იყო გავრცელებული ქრისტიანული სარწმუნოება. წმინდა დასი თანაუგრძნობდა ქრისტიანებს, მაგრამ მის ირგვლივ არსებული წარმართული გარემო საშუალებას არ აძლევდა მონათლულიყო და განცხადებულად ეღიარებინა ჭეშმარიტი ღმერთი.

ერთხელ ქალაქის მცხოვრებლები წარმართული ღვთაების, სატურნის დღესასწაულისთვის ემზადებოდნენ. ჩვეულებისამებრ, დღესასწაულამდე ოცდაათი დღით ადრე წარმართები მშვენიერ ჭაბუკს არჩევდნენ ხოლმე, მდიდრულ შესამოსელს აცვამდნენ, მეფურ პატივს მიაგებდნენ, ზეიმის დღეს კი კერპს მსხვერპლად სწირავდნენ. ამჯერად თანამოქალაქეთა არჩევანი დოროსპოლის მცხოვრებთა შორის ყველაზე გამორჩეულ წმინდა დასიზე შეჩერდა. ეს რომ შეიტყო, წმინდანმა თქვა: „თუ სიკვდილი მიწერია, სჯობს, ქრისტესთვის მოვკვდე, როგორც ქრისტიანი“. მან უშიშრად აღიარა მაცხოვარი, გაბედულად ამხილა წარმართთა უსჯულოება და ბევრი მათგანი ჭეშმარიტ სარწმუნოებაზე მოაქცია. ამისთვის იმპერატორების: დიოკლეტიანესა და მაქსიმიანეს (284-305) ბრძანებით სასტიკი წამების შემდეგ მას თავი მოჰკვეთეს.

## ლიტერატურა
„წმიდანთა ცხოვრება“, ტომი IV, თბილისი, 2003 წ.

კატეგორია:III საუკუნის ქრისტიანი წმინდანები
The Greatest Day – Take That Present: The Circus Live

***The Greatest Day – Take That Present: The Circus Live*** — ჯგუფ Take That-ის რიგით პირველი ცოცხლად ჩაწერილი ალბომი. იგი ჩაწერილი იქნა ჯგუფის ტურნეს The Circus დროს, 2009 წლის ივლისში, უემბლის სტადიონზე, ლონდონში. ალბომი გამოდის 2009 წლის 30 ნოემბერს, DVD დისკთან ერთად, რომელზეც ჩაწერილი იქნა სრული კონცერტი.

## სიმღერების სია
; დისკი 1: *The Circus – კონცერტი უემბლის სტადიონზე*
# Greatest Day – 4:18
# Hello – 3:49
# Pray – 4:00
# Back for Good – 4:01
# The Garden – 5:18
# Shine – 3:46
# Up All Night – 3:58
# How Did It Come to This – 4:07
# The Circus – 3:36
# What Is Love – 5:55
# Said It All – 4:07
# Never Forget – 5:28
# Patience – 3:20
# Relight My Fire – 4:34
# Hold Up a Light – 4:29
# Rule the World – 5:42

; დისკი 2: *In Session – ები-როუდის სტუდია*
# The Garden – 4:54
# How Did It Come to This – 2:42
# Greatest Day – 3:24
# Up All Night – 3:22
# Patience – 3:20
# What Is Love – 3:42
# The Circus – 3:47
# Shine – 3:42
# Rule the World – 3:54
# Julie – 3:54
# Said It All – 4:17

## ვიდეო
***Take That Present: The Circus Live*** გამოვიდა DVD-ზე და Blu-ray-ზე 2009 წლის ნოემბერში. მასში შეტანილია ოთხეულის საკონცერტო გამოსვლა, ჩაწერილი უემბლიზე იმავე წელს. დამატებითი დისკის სახით გამოცემას ახლავს ჯგუფის სპეციალური სესიის ვიდეო, ჩაწერილი ები-როუდის სტუდიებში.

## სიმღერების სია 
# The Adventures Of A Lonely Balloon  	 	
# Greatest Day 		
# Hello 		
# Could It Be Magic 		
# Pray 		
# A Million Love Songs 		
# Back For Good 		
# The Garden 		
# Shine 		
# Up All Night 		
# Wooden Boat 		
# How Did It Come To This 		
# The Circus 		
# What Is Love 		
# Clown Medley 		
# Said It All		
# Never Forget 		
# Patience 		
# Relight My Fire 		
# Hold Up A Light 		
# Rule The World

;In Session At Abbey Road

*The Garden  	 	
*How Did It Come To This 		
*Greatest Day 		
*Up All Night 		
*Patience 		
*What Is Love 		
*The Circus 		
*Shine 		
*Rule The World 		
*Julie 		
*Said It All

## ჩარტები და სერტიფიცირებები
### ყოველკვირეული ჩარტები
### წლის საბოლოო ჩარტები
### სერტიფიცირებები 
## გამოცემები
## სქოლიო 
კატეგორია:Take That-ის ალბომები
კატეგორია:2009 წლის საკონცერტო ალბომები
კატეგორია:Polydor Records-ის საკონცერტო ალბომები
კატეგორია:ალბომები ჯონ შენკსის პროდიუსერობით
კატეგორია:2009 წლის ვიდეო ალბომები
კატეგორია:Polydor Records-ის ვიდეო ალბომები
ევსტათი, თესპესი და ანატოლი

**ევსტათი, თესპესი და ანატოლი** — მართლმადიდებელი ეკლესიის წმინდანები, ხსენების დღე არის ძველი სტილით 20  ნოემბერი, ახალი სტილით — 3 დეკემბერი. მდიდარი ვაჭრის შვილები იყვნენ და ქალაქ ღანგრაში ცხოვრობდნენ. ისინი წმინდა ლუკიანემ (ხს. 28 ოქტომბერს) მოაქცია ქრისტიანობაზე, შემდეგ კი ეპისკოპოს ანთიმოზის (ხს. 16 სექტემბერს) ხელით მოინათლნენ. ძმების სახლში ქრისტიანები ღვთისმსახურებას აღასრულებდნენ ხოლმე. როდესაც ეს ფაქტი გაცხადდა, ისინი სასტიკად აწამეს, შემდეგ კი ქალაქ ნიკეაში 312 წელს თავები მოჰკვეთეს.

## ლიტერატურა
*„წმიდანთა ცხოვრება“, ტომი IV, თბილისი, 2003 წ.

კატეგორია:IV საუკუნის ქრისტიანი წმინდანები
იოანე მანგლელი

**წმიდა იოანე მანგლელი (სააკაძე)** (დ. 1668 — გ. 25 მარტი, 1751) — ქართველი წმინდანი. ბავშვობიდანვე გარეჯის უდაბნოში აღიზარდა, აქ ისწავლა მან მონაზვნური ცხოვრება. ძმებისაგან სათნოებით გამორჩეული წმიდა იოანე მალე მღვდელ-მონაზვნად აკურთხეს, შემდეგ კი მანგლისის კათედრაზე დაადგინეს ეპისკოპოსად.

1724 წელს წმიდა იოანე დარუბანდში წავიდა, ხის ეკლესია ააშენა და დაღესტანში ქადაგება დაიწყო. მას თან ახლდა თერთმეტი სასულიერო პირი. წმიდა ცხოვრებითა და სასწაულებით იოანემ მალე მიიპყრო ლეკების ყურადღება. არც მთავრობას დარჩენია შეუმჩნევლად მისი მოციქულებრივი საქმიანობა. ამ დროს ვახტანგ VI-სა და პეტრე დიდს მიწერმოწერა ჰქონდათ ართმანეთთან კასპიისპირეთისსაქმეებზე. ორივე მეფე მალე მიხვდა იოანეს ღვაწლის მნიშვნელობას და დიდი ნივთიერი შემწეობა გაუწიეს მას. წმიდა მამამ ღვთისმშობლის შობისა და წმიდა დიდმოწამე ეკატერინეს სახელობის ტაძრები ააგო.

1737 წელს იოანემ თავისი მოწაფეები დაღესტანში დატოვა, თვითონ კი ასტრახანში გადავიდა. აქ მან ააგო წმიდა იოანე ღვთისმეტყველის  სახელობის ეკლესია, რომელიც 1746 წელს რუსეთის მთავრობამ  მონასტრად გადააკეთა და არქიმანდრიტად იოანეს მოწაფე, ქართველი ბერი გერმანე დანიშნა.

ასტრახანში იოანემ შეიტყო, რომ ყიზლარში მცხოვრებ ქართველებს ეკლესია არ ჰქონდათ. ისიც გაიგო, რომ ოსეთში ქრისტიანობას უჭირდა და ყიზლარს მიაშურა; იქ ქართველების დახმარებით ეკლესია ააგო და გახსნა სკოლა მქადაგებელთა მოსამზადებლად.

ოთხმოც წელს გადაცილებული იოანე ყიზლარში აღესრულა 1751 წლის 28 მარტს და თავისსავე აგებულ მონასტერში დაკრძალეს. შემდგომ, თეიმურაზ მეფის ბრძანებით, წმიდა იოანეს მირონმდინარე ნეშტი საქართველოში ჩამოასვენეს. წმიდა იოანე მანგლელის საფლავი არის სიონის ტაძარში, მანგლისის ღვთისმშობლის ხატის წინ.

## ლიტერატურა
*ქართველ წმიდანთა ცხოვრება, გვ. 78
* საისტორიო ცნობები რუსეთის იმპერიის დამოკიდებულებაზე ასტრახან-მოზდოკის ქართული საეკლესიო ახალშენებისადმი : (XVIII საუკუნის პირველი ნახევარი) / ქეთევან პავლიაშვილი // საქართველოს ისტორიის ინსტიტუტი : შრომები / ივანე ჯავახიშვილის სახელობის თბილისის სახელმწიფო უნივერსიტეტი; ჰუმანიტარულ მეცნიერებათა ფაკულტეტი. - თბილისი, 2011. - ISSN 1987-9970. - [ტ.] I. - გვ.184-196. - რეზ. ინგლ. ენ.

კატეგორია:ქართველი წმინდანები
კატეგორია:XVII საუკუნის ქრისტიანი წმინდანები
კატეგორია:XVIII საუკუნის ქრისტიანი წმინდანები
კატეგორია:დაბადებული 1668
კატეგორია:გარდაცვლილი 25 მარტი
კატეგორია:გარდაცვლილი 1751
ზაქარია წინასწარმეტყველი

thumb|200px|ზაქარია  წინასწარმეტყველი**წმინდა ზაქარია წინასწარმეტყველი მანგლისმხილველი ** — მართლმადიდებელი ეკლესიის წმინდანი, ხსენების დღე არის ძველი სტილით 8 თებერვალი, ახალი სტილით — 21 თებერვალი.  იგი იყო ერთი თორმეტი მცირე წინასწარმეტყველთაგანი. 70 წელი იმყოფებოდნენ იუდეველები ბაბილონის ტყვეობაში, მაგრამ ბოლოს მეფე კვიროსმა გაათავისუფლა ისინი და ნაბუქოდონოსორის მიერ იერუსალიმის ტაძრის დანგრევის შემდეგ მიტაცებული სიწმიდეები დაუბრუნა. დაბრუნებიდან მეშვიდე თვეს იუდეველებმა დანგრეული სამსხვერპლო აღადგინეს, შემდეგ კი ტაძრის აღორძინებასაც შეუდგნენ. კეთილმსახური ადამიანები უხვ შემოწირულობებს აკეთებდნენ, მაგრამ ბოროტი ადამიანების, ავაზაკებისა და წარმართების მანქანებით მშენებლობა ჭიანურდებოდა. ისრაელში სარწმუნოებრივი სულისკვეთების განსახორციელებლად უფალმა მათ შორის ორი წინასწარმეტყველი - ანგია და ზაქარია გამოარჩია.

ზაქარია ჯერ კიდევ ჭაბუკი იყო, როდესაც უფალმა საწინასწარმეტყველო მსახურებისაკენ მოუწოდა და არაამქვეყნიური სახილველების ჭვრეტის ღირსი გახადა. სწორედ ზაქარია წინასწარმეტყველის წიგნშია განცხადებული მაცხოვრის მიწიერი ცხოვრების უკანასკნელი მოვლენები, მისი დიდებით შესვლა იერუსალიმში (9,9), უფლის 30 ვერცხლად გაყიდვა და ამ საზღაურით მეკეცის მიწის შესყიდვა (11,12-13), მაცხოვრის გვერდის განგმირვა (12,10), მოციქულთა გაფანტვა გეთსემანიის ბაღში (13,7), მზის დაბნელება მაცხოვრის ჯვარზე ვნების დროს (14,6-7). გადმოცემის მიხედვით, ღვთის მადლის რჩეულმა ჭურჭელმა — ზაქარიამ ღრმა მოხუცებულობამდე იცხოვრა. იგი იერუსალიმის მახლობლად დაკრძალეს თავის დიდ თანამედროვე და თანამოსაგრე ანგიასთან ერთად. ზაქარია წინასწარმეტყველს „მანგლისმხილველს“ ვუწოდებთ, რადგან მან ჩვენებით იხილა მანგალივით მოდრეკილი გრაგნილი, რომელიც რისხვის მომასწავლებლად ფრინავდა ჰაერში (5,1-2).

## ლიტერატურა
*„წმიდანთა ცხოვრება“, ტომი I, თბილისი, 2001 წ. გვ. 162–163

კატეგორია:ძველი აღთქმის წინასწარმეტყველები
ჰობარტი

**ჰობარტი** () — ავსტრალიის შტატის, ტასმანიის დედაქალაქი და ყველაზე დასახლებული ქალაქი. დაარსდა 1804 წელს და მეორე ქალაქია ავსტრალიაში სიძველის მიხედვით. 2011 წლის აღწერის მონაცემებით მოსახლეობის რაოდენობა შეადგენს 211 656 ადამიანს. ტასმანიის შტატის ფიმანსური ცენტრი და ავსტრალიური და ფრანგული ანტარქტიდული ექსპედიციების გამგზავრების პუნქტია.

## გეოგრაფია 
ჰობარტი მდებარეობს მდინარე დერუენტის () ორივე ნაპირზე, კუნძულ ტასმანიის სამხრეთ-აღმოსავლეთით.

### კლიმატი 
ჰობარტს აქვს ზომიერი ოკეანური კლიმატი. ამგვარი ტიპის კლიმატი ჩრდილოეთ ნახევარსფეროზე აქვს, მაგალითად, ლონდონს, თუმცა იგი მდებარეობს ეკვატორიდან უფრო შორს, ვიდრე ჰობარტი.

ჰობარტისთვის დამახასიათებელია ღრუბლიანი ამინდის დომინირება მთელი წლის განმავლობაში ზაფხულობით კონტინენტიდან ცხელი ჰაერის მასების შემოჭრისას ცხელი ამინდის იშვიათი პერიოდულობით და თბილი ამინდი ზამთარში. ნალექების რაოდენობა პრაქტიკულად არ იცვლება მთელი წლის განმავლობაში, წვიმები მოდის თანაბრად. სეზონებს შორის ცვლილებები საკმაოდ უმნიშვნელოა.

მაქსიმალური ტემპერატურა — +40,8 °C დაფიქსირდა 1976 წლის 4 იანვარს, მინიმალური — −2,8 °C 1972 წლის 25 ივნისს.

## ისტორია 
პირველი დასახლება თანამედროვე ქალაქის ადგილას გაჩნდა 1803 წელს, რისდონის უბეში მდინარე დერუენტის აღმოსავლეთ სანაპიროზე. 1804 წელს დასახლება გადავიდა უფრო უკეთეს ადგილზე — სალივანის უბესთან. სახელი კოლონიების მინისტრის — ლორდ ჰობარტის პატივსაცემად დაერქვა. პირველად ქალაქი წარმოადგენდა საპატიმროს, სადაც ათავსებდნენ პატიმრებს მთელი ბრიტანეთის იმპერიიდან. ქალაქი ასევე მთავარ როლს თამაშობდა დიდი ბრიტანეთის დამკვიდრებაში ავსტრალიის კონტინენტზე.

1835 წლის აღწერით, ჰობარტის მოსახლეობა შეადგენდა 13 826 ადამიანს, მთელი ტასმანიის 36 505 ადამიანს.

## ეკონომიკა 
ჰობარტი — მთავარი საზღვაო პორტია. აქედან მიემგზავრებიან ავსტრალიური და ფრანგული გემები ანტარქტიდაში. ის ასევე პოპულარული დანიშნულების პუნქტია მრავალრიცხოვანი საკრუიზერო ლაინერებისთვის. ქალაქში განვითარებულია გემთმშენებლობა და დამხმარე დარგები.

ეკონომიკის მთავარი სექტორია — კვების მრეწველობა (ლუდსახარშები, საკონდიტრო ფაბრიკები, ღვინის წარმოება). ჰობარტი წარმატებით ვითარდება როგორც ტურისტული ცენტრი.

## დაძმობილებული ქალაქები 
*  აიძუ, იაპონია
*  ლ’აკვილა, იტალია

## ფოტო გალერეა 

Image:Hobart Marina MTWellington.jpg|
Image:HobartTasmania001.jpg|
Image:Salamanca Place - Hobart.jpg|
Image:Chess in Hobart - Tasmania.jpg|
Image:Elizabeth Street mall, Hobart, Tasmania.jpg|
Image:Hobart evening.jpg|

## ლიტერატურა
## სქოლიო
კატეგორია:ჰობარტი
კატეგორია:ავსტრალიის საპორტო ქალაქები
კატეგორია:ტასმანიის ქალაქები
იორკის ნახევარკუნძული

thumb|250px|ქალაქი ანდროსანი, რომელიც მდებარეობს ნახევარკუნძულ იორკიზე
**იორკის ნახევარკუნძული** () — ნახევარკუნძული სამხრეთ ავსტრალიაში, ქალაქ ადელაიდის ჩრდილო-დასავლეთით, სპენსერისა და წმინდა ვინსენტის ყურეებს შორის. იგი კენგურუს კუნძულისაგან გამოყოფილია სამხრეთ-აღმოსავლეთით მკვლევარი სრუტით. ნახევარკუნძულის მოსახლეობა შეადგენს დაახლოებით 22 000 კაცს.

## რესურსები ინტერნეტში
*იორკის ნახევარკუნძულის საიტი იორკის ნახევარკუნძულის ტურიზმი

კატეგორია:ავსტრალიის ნახევარკუნძულები
კატეგორია:სამხრეთ ავსტრალიის რეგიონები
V838

thumb|V838
**მარტორქა V838** (V838 Mon) — იდუმალი ცვალებადი ვარსკვლავი მარტორქის თანავარსკვლავედში, რომელიც მზიდან 20, 000 სინათლის წელიწადით არის დაშორებული. ვარსკვლავი 2002 წელს აფეთქდა. თავიდან მეცნიერებს ეგონათ, რომ ეს ჩვეულებრივი აფეთქება იყო ახალი ვარსკვლავის, თუმცა ეს ასე არ არის. აფეთქების მიზეზი ჯერ კიდევ უცნობია, მაგრამ ამასთან დაკავშირებით არსებობს მრავალი თეორია, რომ ვარსკვლავის ასეთი ხშირი აფეთქებები ვარსკვლავის სიკვდილით ან კომპანიონი ვარსკვლავის და პლანეტების შთანთქმით არის გამოწვეული.

## რესურსები ინტერნეტში
* AAVSO Variable Star of the Month, December 2002: V838 Mon
* Show 12: A Flash of Brilliance Dr. Frank Summers tells about the Mysterious Erupting Star
* Hubble Watches Light from Mysterious Erupting Star Reverberate Through Space — STScI press release STScI-2003-10 (26 March 2003; received on 10 August 2006)
* Light Continues to Echo Three Years After Stellar Outburst — STScI press release STScI-2005-02 (3 February 2005; received on 10 August 2006)
* The Hubble Heritage Project — more information and images (received on 10 August 2006)
* Hubble's Latest Views of Light Echo from Star V838 Monocerotis — STScI press release STScI-2006-50 (Exposure dates: 17 November 2005 and 9 September 2006.  Released 26 October 2006.)
* V838 at ESA/Hubble 
* NASA Astronomy Picture of the Day for 3 October 2002. Photos taken by Lisa Crause using the 1 meter telescope at the South African Astronomical Observatory
* V838 Monocerotis at Constellation Guide 
* V838 Monocerotis star still has astronomers heads exploding (NYT, 3 September 2014).

## სქოლიო
კატეგორია:ვარსკვლავები
კატეგორია:მარტორქის თანავარსკვლავედი
იოველ წინასწარმეტყველი

thumb|200px|იოველ წინასწარმეტყველი**წმინდა იოველ წინასწარმეტყველი** – მართლმადიდებელი ეკლესიის წმინდანი, ხსენების დღე   არის ძველი სტილით 19 ოქტომბერი, ახალი სტილით - 1 ნოემბერი.  წინასწარმეტყველი იოველი ქრისტეს შობამდე რვაასი წლის წინ ცხოვრობდა. მან იწინასწარმეტყველა იერუსალიმის მოოხრება. წინასწარ განჭვრიტა ისიც, რომ მაცხოვრის მეოხებით სულიწმიდა გარდამოვიდოდა „ყოველსა ზედა ჴორცსა“ (იოველი, 2; 28-32).

## ლიტერატურა
„წმიდანთა ცხოვრება“, ტომი IV, თბილისი, 2003 წ.

კატეგორია:მართლმადიდებელი ეკლესიის წმინდანები
კატეგორია:ძველი აღთქმის წინასწარმეტყველები
იონა წინასწარმეტყველი

**იონა წინასწარმეტყველი** — ბიბლიური წინასწარმეტყველი, წმინდანი იუდაიზმში, ქრისტიანობასა და ისლამში. მართლმადიდებელი ეკლესია მისი ხსენების დღეს აღნიშნავს 5 ოქტომბერის (ძველი სტილით 22 სექტემბერი). 

## ცხოვრება და მოღვაწეობა
წინასწარმეტყველი იონა ისრაელთა მეფის, იერობოამ II-ის დროს მოღვაწეობდა. ღმერთმა იონა ასურელებთან, ისრაელის მტრებთან გაგზავნა ქალაქ ნინევეში და უბრძანა, ეუწყებინა მათთვის, რომ დაიღუპებოდნენ, თუ ცოდვებს არ შეინანებდნენ. იონას არ უნდოდა ისრაელთა მტრებისათვის ექადაგა და გაქცევა განიზრახა, ჩაჯდა ხომალდში და სხვა მიმართულებით, თარშისკენ წავიდა. ღვთის ბრძანებით უცებ საშინელი ქარიშხალი ამოვარდა. ხომალდზე მყოფნი ძლიერ შეშინდნენ და ევედრებოდნენ თავიანთ ღმერთებს, მაგრამ ქარიშხალი არ ცხრებოდა. მაშინ მათ წილი ყარეს, რომ შეეტყოთ, ვის გამო მოევლინათ ეს უბედურება. წილი იონას ხვდა. წინასწარმეტყველმა აღიარა თავისი დანაშაული ღვთის წინაშე და უთხრა მათ:  იონა ჩააგდეს ზღვაში და ქარიშხალიც დაცხრა. უფლის რჩეული ვეშაპმა გადაყლაპა, მის მუცელში იყო იგი სამი დღე და სამი ღამე და ღმერთს გამოხსნას სთხოვდა. ბოლოს ღვთის ბრძანებით ვეშაპმა იგი ნაპირზე გამოაგდო. იონამ ზეგარდმო კვლავ მიიღო ბრძანება, წასულიყო ნინევეში და სინანული ექადაგა. ამჟამად წმინდანმა შეასრულა ღვთის ნება, მივიდა მტრების ქალაქში და იწყო ქადაგება,  ეს რომ ესმათ, ნინეველები სინანულში ჩავარდნენ, ძაძები შეიმოსეს, მარხვად დადგნენ, პირუტყვსაც არ მისცეს საზრდელი და წყალი. უფალმაც შეიწირა მათი სინანული, მიუტევა მათ შეცოდებანი და ქალაქი გადარჩა.

სამი დღე იონა წინასწარმეტყველის ყოფნა ვეშაპის მუცელში და მისი ხსნა მოასწავებდა ჩვენი უფლის, იესო ქრისტეს სამ დღეს საფლავში ყოფნას და მის დიდებულ აღდგომას. მაცხოვარმა მწიგნობრებსა და ფარისევლებს, რომლებიც სასწაულს ითხოვდნენ მისგან, მიმართა, 

## ლიტერატურა
„წმიდანთა ცხოვრება“, ტომი III, თბილისი, 2001 წ.

## რესურსები ინტერნეტში
*წმიდა წინასწარმეტყველი იონა (VIII ს. ქრისტეს შობამდე) – orthodoxy.ge

## სქოლიო
კატეგორია:მართლმადიდებელი ეკლესიის წმინდანები
კატეგორია:ძველი აღთქმის წინასწარმეტყველები
კატეგორია:დაბადების წელი უცნობია
კატეგორია:გარდაცვალების წელი უცნობია
მალაქია წინასწარმეტყველი

thumb|200px|მალაქია წინასწარმეტყველი**წმინდა მალაქია წინასწარმეტყველი** – მართლმადიდებელი ეკლესიის წმინდანი, ხსენების დღე   არის ძველი სტილით 3 იანვარი, ახალი სტილით - 16 იანვარი. წინასწარმეტყველი მალაქია ქრისტეს შობამდე 400-ზე მეტი წლის წინ ცხოვრობდა, როდესაც ბაბილონის სამეფო სპარსეთის მეფე კიროსმა დაიმორჩილა და იუდეველებს სამშობლოში დაბრუნების ნება მისცა. თავისი სიკეთითა და სათნოებით წინასწარმეტყველი ხალხს აოცებდა, ამიტომაც უწოდეს „მალაქია”, რაც ანგელოზს, მახარებელს ნიშნავს. მალაქიას წინასწარმეტყველება ჩართულია ძველი აღთქმის კანონიკურ წიგნებს შორის. აქ იგი ამხელს იუდეველებს და წინასწარ ჭვრეტს იესო ქრისტესა და მის წინამორბედის მოსვლას და უკანასკნელ სამსჯავროს (3,1-5; 4,1-6) მალაქიას „წინასწარმეტყველთა ბეჭედს” უწოდებენ, რადგან იგი უკანასკნელი იყო იმ მართალთაგან, ვისაც უფალი წინასწარხედვით მადლს ანიჭებდა. მალაქიადან იოანე ნათლისმცემლის მოსვლამდე 400-ზე მეტი წლის განმავლობაში, საწინასწარმეტყველო სიტყვა არ გახმიანებულა ებრაელთა შორის.

## ლიტერატურა
„წმიდანთა ცხოვრება“, ტომი I, თბილისი, 2001 წ.

კატეგორია:მართლმადიდებელი ეკლესიის წმინდანები
კატეგორია:ძველი აღთქმის წინასწარმეტყველები
მიქეა წინასწარმეტყველი

thumb|200px|მიქა წინასწარმეტყველი**წმინდა მიქა წინასწარმეტყველი** — მართლმადიდებელი ეკლესიის წმინდანი, ხსენების დღე   არის ძველი სტილით 5 იანვარი, ახალი სტილით — 18 იანვარი. წინასწარმეტყველი მიქეა იუდეაში ცხოვრობდა ელია წინასწარმეტყველის დროს. მიქეამ ამხილა მეფე აქაბი და მას ასურელებთან ბრძოლაში დაღუპვა უწინასწარმეტყველა, რისთვისაც საპყრობილეში ჩააგდეს. აქაბის სიკვდილის შემდეგ წმინდანი გაათავისუფლეს. მიქეამ წინასწარ განჭვრიტა, რომ მაცხოვარი ბეთლემში იშვებოდა. იგი მოწამეობრივად აღესრულა ქრისტეს შობამდე IX საუკუნეში.

## ლიტერატურა 
* წმიდანთა ცხოვრება, ტომი I, თბილისი, 2001 წ.

კატეგორია:მართლმადიდებელი ეკლესიის  წმინდანები
კატეგორია:ძველი აღთქმის წინასწარმეტყველები
დაიმანტინა (მდინარე)

**დაიმანტინა** () — მდინარე სამხრეთ-დასავლეთ ქვინზლენდში და ჩრდილოეთ სამხრეთ ავსტრალიაში. მდინარის სიგრძე 941 კმ-ია, ხოლო აუზის ფართობი 157,000 კვ. კმ, რომლის უდიდეს ნაწილს (დაახლ. 140,000 კვ. კმ) სოფლის მეურნეობაში იყენებენ. ერთვის გოიდერ-ლაგუნის ჭაობს, რომელიც იმყოფება სტშელეცკის უდაბნოდან ჩრდილოეთით.

მდინარის აუზის დიდ ნაწილს დაბლობი ხასიათი აქვს, ყველაზე მაღალი რაიონები ვრცელდება ჩრდილო-აღმოსავლეთით, სადაც აუზი ზღვის დონიდან 500 მ-მდე ადის. ის ტერიტორიები სადაც მდინარე დაიმანტინა გაედინება გამოირჩევა ცხელი და მშრალი კლიმატით. იანვარში დღისით ტემპერატურა 37&nbsp;°C-ს უდრის, ხოლო ღამით დაახლ. 24&nbsp;°C-ს. წაყინვები იშვიათია.

## რესურსები ინტერნეტში
*Wirtschaftliche Bedeutung des Flusses Diamantina River 
*Informationen zum Diamantina River 

## სქოლიო
კატეგორია:ქვინზლენდის მდინარეები
ამოს წინასწარმეტყველი

thumb|200px|ამოს წინასწარმეტყველი**წმინდა ამოს წინასწარმეტყველი** — მართლმადიდებელი ეკლესიის წმინდანი, ხსენების დღე არის ძველი სტილით 15 ივნისი, ახალი სტილით — 28 ივნისი. თორმეტ მცირე წინასწარმეტყველთაგან მესამე, ქრისტეს შობამდე VII საუკუნეში ცხოვრობდა. ამ დროს ებრაელთა სახელმწიფო ორ სამეფოდ იყო დაყოფილი: იუდეად და ისრაელად. იერუსალიმში მეფობდა იუდეველთა მეფე ოზია, მათგან გამოყოფილ, ჭეშმარიტი ღვთისგან განმდგარ ისრაელთა ათ ტომს კი კერპთაყვანისმცემელი იერობოამ II განაგებდა. მან ბეთილში ოქროს ხბოს კერპი აღმართა და უსჯულოებაში ჩავარდნილ მთელ თავის სამეფოსთან ერთად მას ეთაყვანებოდა.

წინასწარმეტყველი ამოსი იუდეველი იყო, სოფელ თეკუიდან. ლიტონსა და უსწავლელ, მაგრამ მხურვალე რწმენითა და საღვთო მოშურნეობით გაძლიერებულ მწყემსს უფალმა საწინასწარმეტყველო მსახურებისათვის მოუწოდა და ისრაელში გაგზავნა სჯულის მაგინებელი იერობოამისა და მის გზა შეცდომილ მკვიდრთა სამხილებლად. ამოსი წინასწარ უცხადებდა მათ იმ უბედურებებს, რომელიც ისრაელის სამეფოსა და მის გარშემო მცხოვრებ წარმართ ხალხს უნდა დასტყდომოდა თავს უღმრთოებისთვის. ამის გამო მრავალჯერ უხდებოდა გვემისა და დევნის დათმენა, მაგრამ იგი კვლავ უბრუნდებოდა ბეთილს, ისრაელელებს მოწევნილ რისხვას მოაგონებდა და სინანულისკენ მოუწოდებდა. წინასწარმეტყველი განსაკუთრებით სძულდა საკერპოს ქურუმს, ამასიას. ამოსმა კერპთმსახურსა და მთელ მის სახლეულს აღსასრულის მოახლოება უწინასწარმეტყველა. ამასიას ვაჟმა, ოზიამ წმიდანს ხელკეტი ჩასცხო თავში და სასიკვდილოდ დაჭრა. სულთმობრძავმა წინასწარმეტყველმა გაჭირვებით მიაღწია მშობლიურ სოფელს და იქ გარდაიცვალა ქრისტეს შობამდე დაახლოებით 783 წელს.

## ლიტერატურა 
* წმიდანთა ცხოვრება, ტომი II, თბილისი, 2001 წ.

კატეგორია:ძველი აღთქმის წინასწარმეტყველები
უმაღლესი ლიგა 1999—2000

**უმაღლესი ლიგა 1999-2000** — უმაღლესი ლიგის მეთერთმეტე გათამაშება. გამარჯვებული გახდა ქუთაისის „ტორპედო“, მეორე ადგილზე გავიდა „ვიტ ჯორჯია“, მესამეზე – თბილისის „დინამო“.

## ჯგუფი A 
## ჯგუფი B 
## საჩემპიონო პლეი-ოფი 
## დასაქვეითებელი პლეი-ოფი 
## იხილეთ აგრეთვე 
* საქართველოს თასი 1999-2000

კატეგორია:უმაღლესი ლიგის სეზონები
კატეგორია:1999 წელი ქართულ ფეხბურთში
კატეგორია:2000 წელი ქართულ ფეხბურთში
ნაუმ წინასწარმეტყველი

thumb|200px|ნაუმ წინასწარმეტყველი
**ნაუმ წინასწარმეტყველი** – მართლმადიდებელი ეკლესიის წმინდანი, ხსენების დღე არის ძველი სტილით 1 დეკემბერი, ახალი სტილით — 14 დეკემბერი. 

წინასწარმეტყველი ნაუმი, ერთი თორმეტ მცირე წინასწარმეტყველთაგანი, გალილეაში დაიბადა და ქრისტეს შობამდე VII საუკუნეში მოღვაწეობდა. ნაუმამდე ორასი წლით ადრე იონა წინასწარმეტყველმა ნინევიის მცხოვრებლებს აუწყა, რომ ქალაქს მათი უსჯულოების გამო განადგურება ელოდა. მაშინ ნინევიელებმა მოინანიეს და ღმერთმაც შეცვალა მკაცრი განაჩენი. გავიდა ხანი და ნინევიის მკვიდრნი ისევ გაირყვნენ. ამჯერად ღმერთმა წინასწარმეტყველი ნაუმის მეშვეობით განუცხადა მათ იმ საშინელ უბედურებათა წყება, რომელიც თავს დაატყდებოდათ. წინასწარმეტყველება ზუსტად ახდა: ძველი მსოფლიოს ეს ერთ-ერთი უმნიშვნელოვანესი და უმდიდრესი ქალაქი მტრებმა ერთიანად დაანგრიეს და გაძარცვეს, მდინარე ტიგროსის ადიდებამ კი საბოლოოდ გაანადგურა იგი.

წინასწარმეტყველმა ნაუმმა ახალი აღთქმის მოვლენები იწინასწარმეტყველა: 

ნაუმ წინასწარმეტყველი ორმოცდახუთი წლის ასაკში გარდაიცვალა და თავის სამშობლოში დაკრძალეს.

## ლიტერატურა 
* წმიდანთა ცხოვრება, ტომი IV, თბილისი, 2003

## სქოლიო 
კატეგორია:მართლმადიდებელი ეკლესიის წმინდანები
კატეგორია:ძველი აღთქმის წინასწარმეტყველები
სოფონია წინასწარმეტყველი

thumb|200px|სოფონია წინასწარმეტყველი

**წმინდა სოფონია წინასწარმეტყველი** — მართლმადიდებელი ეკლესიის წმინდანი, ხსენების დღე   არის ძველი სტილით 3 დეკემბერი, ახალი სტილით - 16 დეკემბერი. წინასწარმეტყველი სოფონია, თორმეტ მცირე წინასწარმეტყველთაგანი, იერემია წინასწარმეტყველის და წინასწარმეტყველი ქალის, ოლდამას თანამედროვე იყო. იგი დიდგვაროვანთა ჩამომავალი იყო და სამეფო სასახლეში ცხოვრობდა.

წმინდა სოფონიამ წინასწარ განჭვრიტა ის უბედურება, რომელიც იუდეისა და მის მოსაზღვრე სამეფოთა მკვიდრთ დაატყდათ თავს.

## ლიტერატურა
„წმიდანთა ცხოვრება“, ტომი IV, თბილისი, 2003 წ.

კატეგორია:მართლმადიდებელი ეკლესიის წმინდანები
კატეგორია:ძველი აღთქმის წინასწარმეტყველები
ოსე წინასწარმეტყველი

thumb|200px|ოსე წინასწარმეტყველი**წმინდა ოსე წინასწარმეტყველი** — მართლმადიდებელი ეკლესიის წმინდანი, ხსენების დღე   არის ძველი სტილით 17 ოქტომბერი, ახალი სტილით — 30 ოქტომბერი. წინასწარმეტყველი ოსე ქრისტეს შობამდე IX საუკუნეში ცხოვრობდა ისრაელის სამეფოში და წმინდა წინასწარმეტყველთა: ისაიას, მიქეას და ამოსის თანამედროვე იყო. იმ დროისთვის მრავალ მის თანატომელს ზურგი ექცია ჭეშმარიტი ღვთისთვის და კერპებს სცემდა თაყვანს. წმინდა წინასწარმეტყველი თავისი ბრძნული შეგონებებით კეთილმსახურებისკენ მოუწოდებდა გზაშეცდომილებს.

მან იწინასწარმეტყველა ასურეთის ტყვეობაში ებრაელების გადასახლების შესახებაც. მაცხოვრის განკაცებამდე თითქმის ათასი წლით ადრე წმიდა ოსემ სულიწმიდის მადლით განჭვრიტა, რომ შეწყდებოდა ძველი აღთქმის მსხვერპლშეწირვა და ჭეშმარიტი ღვთის შემეცნება მთელ სამყაროში გავრცელდებოდა. ოსემ იწინასწარმეტყველა მაცხოვრის ეგვიპტიდან დაბრუნება, მესამე დღეს მკვდრეთით აღდგომა და სიკვდილის დათრგუნვა. წმინდანის წინასწარმეტყველებანი ძველი აღთქმის წიგნებშია ჩართული. ნეტარი ოსეს საწინასწარმეტყველო მსახურება სამოც წელზე მეტ ხანს გრძელდებოდა. მან ღრმა მოხუცებულობაში შეჰვედრა სული უფალს.

## ლიტერატურა
* „წმიდანთა ცხოვრება“, ტომი IV, თბილისი, 2003 წ.

კატეგორია:მართლმადიდებელი ეკლესიის წმინდანები
კატეგორია:ძველი აღთქმის წინასწარმეტყველები
იუნესკოს მსოფლიო მემკვიდრეობის ძეგლები ავსტრალიაში

2011 წლის მონაცემებით, ავსტრალიაში იუნესკოს **მსოფლიო მემკვიდრეობის** 19 ძეგლია. 

## სტატისტიკა
იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით 962 ძეგლია შეტანილი, მათ შორის 2  % ავსტრალიის ძეგლებია.

მათ შორის:
* 3 კულტურული ობიექტი
* 12 ბუნების ძეგლი
* 4 შერეული ტიპის ობიექტი

2 კულტურული ობიექტი ადამიანური გენიის შედევრია  (კრიტერიუმი i) და 9 ობიექტი — ბუნებრივი ფენომენალური განსაკუთრებული სილამაზე და ესთეტიკური მნიშვნელობები (კრიტერიუმი vii).

## ცხრილი
ცხრილში შეტანილია ძეგლები, იუნესკოს მიერ მსოფლიო მემკვიდრეობის სიაში დამატების თარიღის მიხედვით.

## იხილეთ აგრეთვე
* მსოფლიო მემკვიდრეობის ძეგლების სია აზიასა და ოკეანეთში
* მსოფლიო მემკვიდრეობა
* იუნესკო

## რესურსები ინტერნეტში 
* იუნესკოს ოფიციალური საიტი. კულტურული მემკვიდრეობის ძეგლები
* კულტურული მემკვიდრეობის ძეგლები რუსულ ენაზე 
* ავსტრალიის კულტურული მემკვიდრეობის ძეგლების სია

ავსტრალია
კატეგორია:მსოფლიო მემკვიდრეობის ძეგლები ავსტრალიაში
მიხეილ ტვერელი

**მიხეილ ტვერელი** — მართლმადიდებელი ეკლესიის წმინდანი, ხსენების დღე არის ძველი სტილით 22 ნოემბერი, ახალი სტილით - 5 დეკემბერი. კეთილმსახური მთავარი მიხეილ ტვერელი წმინდა ალექსანდრე ნეველის (ხს. 6 დეკემბერს) ძმისწული იყო. იგი დაიბადა 1272 წელს. მამის - დიდი მთავრის იაროსლავ იაროსლავის ძის გარდაცვალების შემდეგ მიხეილის დედამ, ქსენიამ წმინდანის აღზრდა-განათლებაზე ზრუნვა ნოვგოროდელ მთავარეპისკოპოს კლიმენტის მიანდო.

მიხეილი ტვერის სამთავროს ტახტზე ძმას, სვიატოსლავს შეენაცვლა. წმინდა მთავრის ღვთივსათნო ცხოვრების მოშურნე და საკუთარი ამბიციებით გონებადაბინდულმა მოსკოვის მთავარმა იურიმ ჯერ ომი დაიწყო ტვერის სამთავროს წინააღმდეგ, შემდეგ კი, დამარცხებით გაბოროტებულმა, ცილისმწამებლური ბრალდებებით ოქროს ურდოში დაასმინა წმინდა მიხეილი. განრისხებულმა ხანმა თავისთან იხმო წმიდანი. უფლის რჩეულმა არ ისურვა, ხანთან უთანასწორო ბრძოლაში რუსი მეომრების სისხლი დაეღვარა და მორჩილებით გაემართა ოქროს ურდოში, სადაც უეჭველი სიკვდილი ელოდა. გამგზავრების წინ ის გამოემშვიდობა ოჯახს, ტვერელებს და სულიერი მოძღვრისგან - იღუმენ იოანესგან მოწამეობრივ ღვაწლზე ითხოვა კურთხევა. 

ურდოში წმინდა მთავარს ხანის ურჩობაში დასდეს ბრალი და სიკვდილი მიუსაჯეს. საპყრობილეში მიხეილი, ჩვეულებისამებრ, გამუდმებით ფსალმუნებს კითხულობდა, უფალს მადლობდა მისთვის წარმოგზავნილი სატანჯველებისათვის და წინამდებარე მოწამეობრივ ღვაწლში შემწეობას სთხოვდა. დატყვევებული წმინდა მთავარი მოთმინებით იტანდა გვემას და შეურაცხყოფას. მას გაქცევაც შესთავაზეს, მაგრამ ნეტარი გაბედულად უპასუხა:  წმინდა მიხეილს ხშირად აკითხავდნენ მართლმადიდებელი მღვდელმსახურები. ნეტარი ყოველ კვირას ამბობდა აღსარებას და ეზიარებოდა. ერთ საღამოს დატყვევებულ წმინდანთან მკვლელები შეიჭრნენ. მახვილით განგმირეს და გული ამოაჭრეს (1318 წელი). იმავე ღამეს ბევრმა ცხადად იხილა, თუ როგორ დაადგა ნათლის ორი ღრუბელი იმ ადგილს, სადაც მარტვილი ესვენა. ურდოდან წმინდა მიხეილის ნეშტი მოსკოვში გადაასვენეს და კრემლის მაცხოვრის ტაძარში დაკრძალეს. მხოლოდ ერთი წლის შემდეგ, 1319 წელს შეიტყვეს ტვერელებმა, თუ რა ბედი ეწია მათ მთავარს. წმინდანის მეუღლის, მთავარი ანას (ხს. 2 ოქტომბერს) სურვილითა და ტვერელთა თხოვნით ნეტარი მიხეილ ტვერელის წმინდა ნაწილები 1320 წლის 6 სექტემბერს მის მშობლიურ ქალაქში, მის მიერვე აგებულ უფლის ფერისცვალების ტაძარში დაკრძალეს. კეთილმსახური მთავარი 1549 წელს შერაცხეს წმინდანად, 1632 წლის 24 ნოემბერს კი მოხდა მისი უხრწნელი ნაწილების აღმოყვანება.

1912 წელს თბილისში აიგო კეთილმსახური მთავრის, მიხეილ ტვერელის სახელობის ტაძარი.

## ლიტერატურა 
* წმიდანთა ცხოვრება, ტომი IV, თბილისი, 2003 წ.

## სქოლიო
კატეგორია:დაბადებული 1272
კატეგორია:გარდაცვლილი 1318
კატეგორია:XIV საუკუნის ქრისტიანი წმინდანები
კატეგორია:რუსი წმინდანები
ავსტრალიური დოლარი

**ავსტრალიური დოლარი** (ნიშანი: $; კოდი: AUD) არის ავსტრალიის ოფიციალური ვალუტა, შობის, ქოქოსისა და ნორფოლკის კუნძულების ჩათვლით. იგი ასევე გავრცელებულია წყნარი ოკეანის კუნძულოვან სუვერენულ სახელმწიფოებშიც კირიბატი, ნაურუ და ტუვალუ. ავსტრალიური დოლარი ხშირადაა აბრევიატურებული დოლარის ნიშნით ($), ან ალტერნატიულად A$ ან AU$. იგი შედგება 100 ცენტისაგან.

## რესურსები ინტერნეტში 
* Sound recording of 1966 Decimal Currency radio advertisement 
* Australian Decimal Currency 
* The Perth Mint

კატეგორია:ბრუნვაში არსებული ვალუტები
კატეგორია:ავსტრალიის ეკონომიკა
ანგია წინასწარმეტყველი

thumb|200px|ანგია წინასწარმეტყველი**წმინდა ანგია წინასწარმეტყველი** – მართლმადიდებელი ეკლესიის წმინდანი, ხსენების დღე არის ძველი სტილით 16 დეკემბერი, ახალი სტილით - 29 დეკემბერი. იგი თორმეტ მცირე წინასწარმეტყველთა რიცხვს მიეკუთვნება. წინასწარმეტყველი ლევიტელთა ტომიდან იშვა და სპარსეთის მეფის, დარიოსის ზეობისას (ქრისტეს შობამდე ხუთასი წლის წინ) მოღვაწეობდა. ბაბილონის ტყვეობიდან დაბრუნებულმა ებრაელებმა იერუსალიმის ტაძრის აღდგენა დაიწყეს, მაგრამ სამარიტელთა და სპარს ხელისუფალთა ძლიერ წინააღმდეგობას წააწყდნენ და იძულებულნი გახდნენ, დაწყებული საქმე მთელი თოთხმეტი წლით შეეწყვიტათ. უფალმა თავისი რჩეული ერი ანგია წინასწარმეტყველის პირით გაამხნევა და გაუცხადა მათ, რომ მეორე ტაძარი პირველზე დიდებული იქნებოდა.

## ლიტერატურა 
* წმიდანთა ცხოვრება, ტომი IV, თბილისი, 2003 წ.

კატეგორია:მართლმადიდებელი ეკლესიის წმინდანები
კატეგორია:ძველი აღთქმის წინასწარმეტყველები
ფილიმონი (სამოცდაათთაგანი)

**ფილიმონ მოციქული** — ქრისტეს 70 მოციქულთაგანი. მართლმადიდებელ ეკლესიაში მისი ხსენების დღეა  და  (სამოცდაათ მოციქულთა კრება), კათოლიკურში — 22 ნოემბერი.

## ცხოვრება და მოღვაწეობა
მოციქული და მისი მეუღლე აპფია ფრიგიის ქალაქ კოლოსეში ცხოვრობდნენ. მას შემდეგ, რაც პავლე მოციქულის ხელით ნათელიღეს, წმინდანებმა თავიანთი სახლი სამლოცველოდ აქციეს, სადაც მართლმორწმუნენი იკრიბებოდნენ ღვთისმსახურების აღსასრულებლად. მოციქული ფილიმონი ქალაქ ღაზის ეპისკოპოსად იქნა დადგენილი და მთელ ფრიგიაში ქადაგებდა ღვთის სიტყვას. პავლე მოციქულმა ნეტარს გაუგზავნა სიყვარულით სავსე ეპისტოლე, რომელშიც წერს: 

წმინდანები აღესრულნენ იმპერატორ ნერონის (54-68) მიერ ქრისტიანთა დევნისას. წარმართული დღესასწაულის დროს ქრისტიანულ ტაძარში, სადაც ღვთისმსახურება აღესრულებოდა, გააფთრებული ბრბო შეცვივდა. ყველანი დაფრთხნენ და დაიფანტნენ, დარჩნენ მხოლოდ: ფილიმონი, არქიფო და აპფია. უღმერთოებმა შეიპყრეს ისინი. წმინდა ფილიმონი და აპფია მმართველის ბრძანებით ქვებით ჩაქოლეს.

ეკლესია წმინდა მოციქულებს - ფილიმონსა და არქიპოს და მოციქულთასწორ აპფიას 3 მარტსაც იხსენიებს.

## რესურსები ინტერნეტში
* Catholic Encyclopedia

## სქოლიო
კატეგორია:I საუკუნის ქრისტიანი წმინდანები
კატეგორია:ქრისტეს სამოცდაათი მოციქული
კატეგორია:მართლმადიდებელი ეკლესიის წმინდანები
კატეგორია:დაბადების წელი უცნობია
ორდი (მდინარე)

**ორდი** () — მდინარე ავსტრალიაში, დასავლეთ ავსტრალიის შტატში. სიგრძე 320 კმ. სახელი ეწოდა 1877–1880 წლებში დასავლეთ ავსტრალიის გუბერნატორის,  ჰარი ორდის პატივსაცემად, მოგზაურ ალექსანდრე ფორესტის მიერ, რომელმაც 1879 წელს მდინარე აღწერა.

მდინარე სათავეს უელსის მთიდან იღებს.

## რესურსები ინტერნეტში
* NT Country Hour - 29/8/2002: Katherine - a future rail transport hub? - ABC.
* Tropical Forestry Services which harvests Indian Sandalwood in the ORIS.
*Kununurra Historical Society Inc. Archive, Library, Museum & Research Profile on Flickr (Many Ord Resources)

კატეგორია:დასავლეთ ავსტრალიის მდინარეები